কুম্ভে মাংস রান্না! রাগে অগ্নিশর্মা হয়ে তেড়ে গেলেন সাধুবাবা

প্রয়াগরাজ: ভালো খারাপের মিশেলে এই মুহূর্তে খবরের শিরোনামে মহাকুম্ভ (Mahakumbh)। সমাজমাধ্যমে (Social Media) সব সময়ে চলেছে কুম্ভের (Mahakumh) খবর।

কখনও অগ্নিকাণ্ড, কখন পদপিষ্ট আবার কখনও আবার কখনও সাধু (saint) সন্ন্যাসীদের (Monk) নানা ধরনের কাণ্ড কারখানার সংবাদ। মাঝখানে এক ইউ টিউবারের প্রশ্নে বিরক্ত হয়ে তাঁকে চিমটা দিয়ে মারতে শুরু করে ছিলেন এক সাধুবাবা। কোনও রকমে নিজের প্রাণ হাতে বাঁচেন ওই ইউ টিউবার।

এবার সামনে এল এক সাধুবাবার আরও একটি কাণ্ডকারখানার খবর। সোশ্যাল মিডিয়ায় ভাইরাল হওয়া ভিডিয়োতে দেখা গেছে, এক সাধু পরনে গেরুয়া গামছা আর কুরুল নিয়ে তেড়ে যাচ্ছে। কড়ার মধ্যে থাকা খাবার উলটে ফেলে দিয়ে সামনে থাকা তাঁবুতে এলোপাথাড়ি কুড়ুলের কোপ দিতে থাকেন ওই সাধু।

আরও পড়ুন: এবার জঞ্জাল সংগ্রহের পরিষেবা পেতে দিতে হবে টাকা, আইন আনছে পুরসভা

জানা গেছে, ওই কড়াতে মাংস রান্না হচ্ছিল, সেটি দেখেই আর রাগ সামলাতে পারেননি তিনি। কড়াশুদ্ধ খাবার উলটে ফেলে দেন তিনি। তাঁরই সঙ্গে ছিলেন আরও বেশ কয়েকজন ব্যাক্তি। কুম্ভ মেলায় মাংস রান্না করছিলেন এক দম্পতি।

তাবুর ভিতরে থাকা ব্যাক্তিকে বেশ কয়েকটি লাথি-ঘুষিও মারেন তিনি। রাগের বশে তিনি ওই মহিলাকে মারতে গিয়েছিলেন। যদিও ওই মহিলার গায়ে হাত তোলেননি তিনি। অবিলম্বে ওই স্থান পরিষ্কার করে কুম্ভ প্রাঙ্গন ত্যাগ করার জন্য বলা হয় ওই দম্পতিকে।

প্রসঙ্গত, কুম্ভ মেলাকে ঘিরে কোটি কোটি ভক্তের সমাগম হয়। এই কুম্ভ সম্পূর্ণ নিরামিষ বলেই ঘোষণা করা হয়েছে। সেখানে মাংস রান্না দেখেই তেলে বেগুনে চটে ওঠেন ওই সাধু।

ভিডিওটি পোস্ট করেছেন সুনিমেশ মাইতি নামে এক নেট ব্যবহারকারী। ভিডিওটি ছড়িয়ে পড়তেই সমাজমাধ্যমে এটি ভাইরাল হয়। এই ভিডিওর সত্যতা যাচাই করেনি ‘কলকাতা টিভি’।